blogs | coetzeeblog
Nuwe Ou Blog
Posted by coetzee2014 in independencia, Mense, paraguay, vriende
Daar is ongeveer 77 van hulle, dit is mense wie se blogs, ek volg. Ek weet nie, of daar 'n plek is, waar ek kan sien hoeveel my volg nie. Hierdie, sal dan die laaste blog wees. Noodgedwonge, moes ek 'n volgende blog begin, want WordPress, het my daaraan herinner, dat my spasie min is en die aangewese pad om te volg, sou wees om te betaal, as ek wou aanhou. Dit, het vir, my geen sin gemaak nie, aangesien ek niks daaruit verdien nie en dit net vir my goed is, om af en toe, iets te skryf. Gelukkig, is daar van die meer bedrewe bloggers, wat my kon help, om 'n nuwe blog te begin en dalk, geskakel is aan die oue. Dit is nou as ek, al die aanwysings, sorgvuldig, uitgevoer het.
Met die, dat ek die volgers kan sien, het ek besef hoeveel bloggers, wat ek geniet het om te lees, eenvoudig verdwyn het. Van hulle was, lede van die LitNetblogs, wat vir ons almal, so onbevredigend geeindig het, Gelukkig, is heelwat van hulle lede van 'n Fbgroep, wat daarna, tot stand gekom het en is van hulle nog daar bedrywig en kan ek van hulle plasings geniet. Dankie daarvoor.
Hier, is die skakel, na die nuwe blog. Met die loer, of die skakel werk, merk ek dat daar heelwat reeds daar gevestig is. Dankie!
Die Blogs se Begin
01 Sondag Jul 2018
Posted by coetzee2014 in independencia, paraguay
Ek geniet dit om my skryfseltjies te pleeg. Dit het begin, eintlik baie lank terug, voor daar nog blogs of die internet, bestaan het. So af en toe, vir die plaaslike koöperasie, se tydskrif, iets geskryf. Boerderydinge. Natuurlik, onder 'n skuilnaam. Niemand, moet weet, wie dit, geskryf het nie. Was soms effe kontroversieël. Kan nou nie eers meer, daardie naam, onthou nie. Toe, is ons weg, 1994.
Wanneer, het ons regtig bewus geword, van 'n ding, met die naam, internet? Groot dag, die eerste internetkafee, op die dorp. Jong mannetjies, af en toe, 'n meisie, wat moes wys, hoe dié eintlik werk. Deur die week, al die korrespondensie, op 'n stiffie en Saterdagmiddag afgesit, kafee toe. Opgewondenheid, die eerste kontakte, met vriende en familie. Bykans onmiddelike antwoord. As volgende Saterdag onmiddellik, genoem kan word. Die tydverskil, het gemaak, dat almal slaap, maar baie, baie beter as die normale, soms ses weke en langer, se antwoord, op 'n brief. Drie weke weg, as hulle dadelik antwoord, weer drie weke terug. Gedurende, die tyd, bewus geword van blogs. Lank, 'n roofleser, op Mweb se blogs. Nooit die moed gehad, om my onkunde daar te probeer wys nie.
Nog 'n groot oomblik. Internet, tuis. Sien daar by Landbou.com, of te wel Die Landbouweekblad se internet weergawe, is 'n blog. Dadelik, daarby ingeval. 3Julie, 2007 my eeerste pogingkie, per toeval, hierdie week, elf jaar gelede. Onder die skuilnaam Latino. Siende, dat ek 'n boer was, gedink dat die lesers, dalk sou belangstel, oor die lewe van 'n boer, hier. Bitter min belangstelling. Min reaksie, of 'n teken dat min boere internet gehad het, of dat hulle nie belang gestel het om iets op 'n skerm te lees nie. Soms gesukkel, raad gevra, Jan Bez, die internet redakteur, was soms, seker moedeloos, met hierdie domme. Later, deur Letterdash en nog later deur Litnet se blogs, wat op die end 'n redelik katastrofe was, daarom vandag se ou Littegroep.
Dink, dat ek van die min bloggers was, wat iets verdien het, met my blogs. Die mense by landbou.com, het my 'n paar maande, die koninklike bedrag, van R1000 per maand betaal, na aftrekkings, so R700 in die bank. Nie, dat ek ooit verwag het, om iets te verdien nie, want dit, het ek, bloot vir die plesier gedoen. Nou, geen blogs meer daar nie, daarom die klem van dié blog, meer by die alledaagse en minder, oor landbou. Wonder, wat het geword van sommige van daardie persone, wat destyds kommentaar gelewer het?
Nog 'n uitstaande dag, toe ons fotos, kon begin plaas. Ook, maar soms gesukkel. Dan is die formaat van die foto te groot, verander, dan weer piepklein. Deesdae baie makliker. Die fotos, wat hier verskyn, is van die eerstes, wat ek kon plaas. Ons omgewing en van 'n vreesaanjaende storm, wat ons een nag beleef het. Twee van die Bierfees se danseresse en braaivleis. Die Villarrica karnaval, 'n vriend se kalwers en een van die laaste wingerde vir die wynbou.